open-index/open-wikipedia-markdown huggingface dataset:
Ønskekonserten

***Ønskekonserten*** er et norsk musikkprogram som har gått på NRK Radio siden 1950. Programmet spiller radiolytternes musikkønsker. I tillegg formidles gratulasjoner og hilsener mellom slekt og venner. Programmets kjenningsmelodi har siden starten vært *[[Bojarenes inntogsmarsj]]*. Programmet sendes på P1.

*Ønskekonserten* ble sendt første gang lørdag den 28. januar 1950.

Programmet hadde meget høye lyttertall i «radioens gullalder». En undersøkelse fra 1959 viste av 79 % jevnlig hørte på programmet. I tilsvarende undersøkelse svarte  at de brukte å høre på *[[Dagsnytt]]*, mens 44 % svarte at de hørte jevnlig på hørespill.

## Historikk
*Ønskekonserten* hadde ifølge Norsk Gallup en lytterandel på opptil 75 % av landets befolkning i radioens gullalder på 1950-tallet. Da sendte anslagsvis 200 000 mennesker inn sine musikkønsker til programmet hvert år sammen med en pengegave til Radiogavefondet. Fondet samlet inn penger til radio- og (etterhvert) fjernsynsapparater for trengende, det vil si syke, gamle og fattige, fram til 1992. Forfatteren og visedikteren Alf Prøysen har beskrevet innsamlingsiveren til Radiogavefondet og populariteten til *Ønskekonserten* i sin barnesang *Basarvise*.

Våren 1994 ble en del av de mest markante vertene fra Ønskekonserten presentert i TV-programmet Da Capo!, der de blant annet bidro med historikk og anekdoter.

## Programledere

## Referanser


## Eksterne lenker
* Mest spilte plater i Ønskekonserten
KNM «Tyr» (N50)

**KNM «Tyr»** (N50) var et spesial&shy;fartøy for dype undervanns&shy;operasjoner i Sjøforsvaret og del av den nasjonale ubåt&shy;rednings&shy;beredskapen. Offisiell betegnelse på fartøyet er mine&shy;kontroll&shy;fartøy.

Oppgavene gikk blant annet ut på kontroll av minefelt, søk og recovery av miner og torpedoer, søk etter personer eller gjenstander, vrakleting og filming samt en del sivile oppdrag. Utenom Sjøforsvaret var instanser som Tolletaten, Politi- og lensmannsetaten, Miljødirektoratet, Havforskningsinstituttet og Forsvarets forskningsinstitutt eksempel på oppdragsgivere som ofte benyttet fartøyet.

## Historie
Fartøyet ble bygget som MS «Standby Master» i 1981 og var i bruk som standbyfartøy i Nordsjøen før sjøforsvaret kjøpte det i 1993. Fartøyet gjennomgikk så en omfattende ombygging og modernisering i 1994, og 7. mars 1995 heiste Sjøforsvaret kommando på fartøyet som nå var døpt KNM «Tyr». Under ombyggingen ble bro utvidet og modernisert, nye thrustere ble installert, det ble bygget en minehangar på aktre hoveddekk, taktisk system ble installert samt et anlegg for en ROV Scorpion 21.

Skipet ble tatt ut av tjeneste i 2013, og lagt ut for salg året etter.
## Kjente oppdrag og oppdagelser
KNM «Tyr» har vært delaktig i mange oppdagelser, rednings- og leteaksjoner. Listen under er ikke fullstendig.

* 1996: Fant og hevet helikopteret som styrtet i Førdefjorden i 1996
* Fant og filmet lastebåten «Ulsund» som gikk ned utenfor Jæren i 1997
* 1999: Lokaliserte og filmet ubåten «U 735» som ble senket utenfor Horten i desember 1944.
* 2000: Fant og filmet vraket av slagkrysseren «Scharnhorst» i samarbeid med NRK *Brennpunkt* og Forsvarets forskningsinstitutt
* Fant fiskefartøyet «Utvik Senior»
* 2003: Fant og filmet vraket av ubåten «U 864» som ble senket vest for Fedje på slutten av andre verdenskrig
* 5. mars 2008: Lokaliserte vraket av jageren HMS «Hunter» etter den hadde vært savnet i nesten 70 år. Funnstedet 7,5 nautiske mil vest for havna i Narvik blir nå betraktet som en krigsgrav.

## Referanser


## Eksterne lenker
* 
* 
*  KNM «Tyr»
Lukas

:*For den amerikanske filmen fra 1986, se [[Lucas (film)]]





*'Lukas*' er et latinsk mannsnavn som er en stavevariant av *Lucas*, en forkortet form av *Lucanus* som betyr ‘mann fra landskapet Lucania’ (Syd-Italia). Det er et vanlig mannsnavn i den [[kristendommen|kristne]] verden. Det har sin bakgrunn i [[evangelisten Lukas]], som nevnes i [[Det nye testamente]] og tillegges forfatterskapet av [[Lukasevangeliet]] og [[Apostlenes gjerninger]]. Lukas er [[billedkunstner]]nes, [[artist]]enes, [[bryggeri|brygger]]nes og [[lege]]nes [[skytshelgen]].

Lukas har [[navnedag]] [[18. oktober]].

==Ulike skrivemåter==
* [[Engelsk]] – Luke
* [[Esperanto]] – Lukaso
* [[Fransk]] – Luc
* [[Gresk]] – Loukas
* [[Islandsk]] – Lúkas
* [[Italiensk]] – Luca
* [[Japansk]] – Ukasiu
* [[Latin]] – Lucius; Lucas
* [[Litauisk]]- Lukas
* [[Polsk]] – Łukasz
* [[Slovakisk]] – Lukáš
* [[Spansk]] – Lucas
* [[Tsjekkisk]] – Lukáš
* [[Ungarsk]] – Lukas/Lukacs

==Utbredelse==
*Lucas* og *Lukas* har begge vært vanlige navn i Norge fra 2000-årene og hadde popularitetstopper på henholdsvis 1,0 % i 2009 og 0,8 % i 2023.


*Lucas* har vært et populært navn i Sverige siden 1990-årene.


*Lucas* har vært et populært navn i USA fra 2010-årene.


Variantene *Łukasz* i Polen, *Lukáš* i Tsjekkia og *Luka* i Slovenia er blant de mest brukte navnene i befolkningen i de to respektive landene. *Lukas* i Litauen og Østerrike, *Lucas* i Sverige, Danmark, Frankrike og Belgia, *Luka* i Slovenia, *Lukáš* i Tsjekkia og *Luke* i Irland var på begynnelsen av 2000-tallet svært populære som navn på nyfødte gutter i de respektive landene.

I 2005 var det 614 personer i Norge som hadde *Lukas* som første fornavn og 436 personer som eneste fornavn. Samme året hadde 417 personer Lucas (en variasjon av navnet) som første fornavn og 248 med *Lucas* som eneste *fornavn*. Lukas er rangert på 365.-plass blant de mest populære guttenavn i Norge.




























































































































|}

== Navnedag ==
*Lukas* har [[navnedag]] i flere land 18. oktober. Den norske navnedagen er .


*Lucas* har [[navnedag]] i flere land 18. oktober, men har ikke noen norsk navnedag.


==Kjente personer med navnet==
* [[Evangelisten Lukas]]
* [[George Lucas]]
* [[Jean-Luc Godard]]
* [[Luc Besson]]
* [[Luca della Robbia]]
* [[Luca Signorelli]] 
* [[Luka Modric]] 
* [[Lucas Cranach den eldre]]
* [[Lucas Cranach den yngre]]
* [[Lucas van Leyden]]
* [[Lucas Leiva]]
* [[Lukas Moodysson]]
* [[Lukas Podolski]]
* [[Lukas David]]
*Lucas François Bernard Hernandez

==Annen bruk av navnet==
* [[Lukas Kasha]] – rockeband
* Lukas var navnet på hesten til Emil i [[Astrid Lindgren]]s kjente barnebøker om [[Emil i Lønneberget]].
* Lukas lokomotivfører er hovedperson i [[Michael Ende]]s berømte [[barnebok]] *Jim Knapp og Lukas lokomotivfører* (*Jim Knopf und Lukas der Lokomotivführer*) fra [[1960]].
* Lukas-Kasha er hovedperson i fantasyforfatteren [[Lloyd Alexander]]s barnebok *Lukas-Kasha. Hans to første liv*, som opprinnelig kom på [[engelsk]] i [[1978]] under tittelen *The First Two Lives of Lukas-Kasha''.

## Referanser


## Eksterne lenker
*
Salme 151

***Salme 151*** er et apokryfisk verk skrevet innenfor Det gamle testamentes tros- og tekstunivers. Verket finnes i Septuaginta – den greske oversettelsen av Salmenes bok, men mangler i den hebraiske versjonen.

Teksten er kort, bare sju vers, og presenterer seg som en tekst av David etter tvekampen med Goliat. Det er vanskelig å datere den, men det er funnet ulike tekstfragment av ulike deler av salmen blant Dødehavsrullene, og dette kan tyde på at salmen «kan være en forkortet gresk versjon av to hebraiske salmer.»

Salmen regnes ikke som en del av Bibelens kanon; men den «nyter stor anseelse i de ortodokse kirker», og er tatt med i det norske bibelselskaps utgave av apokryfene i 1988.

## Referanser


## Eksterne lenker
* fulltekst hos Bibel.no
Kristian Øvrevollseie

**Kristian Øvrevollseie** (født 11. mai 1910, død 13. september 1973) var en norsk hardingfelespelemann fra Hovet (Hol) i Hallingdal.

Øvrevollseie vokste opp i Hovet (Hol), og ble boende der hele sitt liv. I ungdommen lærte han slåttespell av Sevat Sataøen fra Ål, Tor Grimsgard fra Nes, og Helleik Kvanneberg fra Hol.

Kristian Øvrevollseie var kjent som en uttrykksfull og god dansespelemann. Han hadde en flokete spillestil med mange dobbeltgrep, og han spilte i tillegg mye på løs streng.

Øvrevollseie kom til å bli en viktig inspirasjon for Odd Bakkerud og Magne Myhren. Han hadde en topp som spelemann i 1950-årene, men trakk seg tilbake fra spelemannslivet etter 1960. Han døde i 1973 og er begravet på Hovets kirkegård.


FeleHel (2).jpg|Hardingfele
The grave of Kristian Øvrevollseie in Hovet.jpg|Kristian Øvrevollseies grav på Hovets kirkegård


## Referanser


## Eksterne lenker
* Hardanger fiddle music from Hallingdal, Folkemusikk
* Kristian Øvrevollseie - Hardingfelespelemann Frå Hovet I Halingdal, Discogs
* Slåttar Frå Hallingdal og Valdres, tidal
* Kristian Øvrevollseie - Spotify
* Bilde med Kristian Øvrevollseie, Spesialsamlingene ved Universitetsbiblioteket i Bergen
* hallingspel.org podcast #5 Kristian Øvrevollseie 1910-1973
Sigurd Einbu

**Sigurd Einbu** (1866–1946) var en norsk lærer og selvlært astronom fra Dovre, kjent for funnet av en nova i stjernebildet Gemini i 1912.

Einbu gikk på lærerskole på Hamar, og arbeidet som lærer i Øyer, Vågå og Sel før han vendte hjem til Dombås. Han ble tidlig interessert i astronomi, men kunne ikke ofre seg fullt for den astronomiske virksomheten før han ble utnevnt til statsstipendiat i 1908. Han var initiativtager til Norsk Novaselskap. Han fikk opprettet og drev en magnetisk målestasjon på Dombås fra 1916. 

Barndomshjemmet Einbustugu er flyttet fra Lesjaskog til Dombås, og er et museum om ham. 
## Utmerkelser
* *Lindemanns pris* utdelt på Astronomische Gesellschafts møte i Jena i 1906
* Atenogenes-Silva medaljen fra Sociedad Astronomica de Mexico i 1912
* Fridtjof Nansens belønning for fremragende forskning fra Nansenfondet utdelt av  Det Norske Videnskaps-Akademi i 1926.
* Gunnerusmedaljen fra Det Kongelige Norske Videnskabers Selskab i Trondheim i 1934.
* Æresmedlemskap i Norsk Astronomisk Selskap i Oslo 5. mai 1938.

## Litteratur
* *Stjernegransking i gamall og ny tid*. 1911
* *Vår sol*. 1922
* *Gjennem stjerneverdenen . 1 : Vor sol og dens følge*. 1923
* *Vår måne*. 1923
* *Gjennem stjerneverdenen . 2 : Melkeveiens soler : (fiksstjernene)*. 1924
* *Beobachtungen veränderlicher Sterne* I – XIV
* *Bebodde verdener i nytt lys*. 1928
* *Soler og atom*. 1930
* *250 in den Jahren 1903-1941 in Norwegen beobachtete Feuerkugeln : Errechnung der Radianten u. a.*. 1942
* *Dovre kommune gjennom hundreåret 1837-1937*. 1949
* *Lesja : litt frå den kommunale soga 1838-1938, og ymse anna*. 1949
* I tillegg var han en flittig folkeopplyser med mange bidrag i tidsskrift og aviser

## Referanser


## Eksterne lenker
* Norddalsarkivet om Sigurd Einbu
* Digitalt fortalt om Målestasjonene på Dombås
Tor Grimsgard

**Tor Grimsgard** (født 1853, død 1934) var en norsk spelemann fra Nes i Hallingdal.

Grimsgard var elev av Gudbrand Skjellerud, og utvekslet også spell med samtidige spelemenn i Krødsherad. Han kom til å sette preg på en lang rekke låtter i hjembygda, og skal også ha diktet noen. Han er sentral for utviklingen av slåttespelet i søre Hallingdal. Han lærte blant annet opp Jørgen Husemoen og Sevat Sataøen, og påvirket spillet oppover i dalen gjennom jevnlig kontakt med Ola Dekko fra Ål.

Da Bergensbanen skulle åpnes 27. november 1909, var det Tor Grimsgard som spilte for Haakon 7.. Låtten han spilte har siden vært hetende *Kongelåtten*.
Første Makkabeerbok

***Første Makkabeerbok*** er en av makkabeerbøkene, og en av de deuterokanoniske bøker i Det gamle testamente. Den forteller om de historiske begivenhetene knyttet til Judas makkabeeren og makkabeernes opprør mot Selevkid-dynastiet, og omfatter perioden fra 175 f.Kr. til 134 f.Kr.

Boken ble etter alt å dømme opprinnelig skrevet på hebraisk, trolig ca. 100 f.Kr.. Den er bare kjent i greske oversettelser. Forfatteren ser ut til å ha hatt de historiske bøkene i GT som forbilde, særlig Kongebøkene og Krønikebøkene. Boken er skrevet «i en nøktern stil, og regnes som en god historisk kilde».

## Innhold
Boken første kapittel forteller om Aleksander den stores erobringer, og om de rikene som oppsto etter hans død. Videre fortelles det om angrepet som Antiokus IV Epifanes rettet mot Judea hvor tempelet ble vannhelliget og troende judeere ble forfulgt. 

I det andre kapitlet fortelles det om makkabeerne, og om at presten Mattatja og hans fem sønner reiser et opprør mot Antiokus. Kapittel 3–9 forteller om vellykkede kamper under ledelse av Judas makkabeeren, en av Mattatjas sønner. Kapittel 9–12 forteller om politiske forhold og kriger under ledelse av Judas' bror Jonatan, mens de siste kapitlene (13–16) forteller om krigshandlinger ledet av den yngste broren, Simeon. 

Gjeninnvielsen av tempelet, som det fortelles om i kap 4, v 59, er utgangspunkt for jødenes hanukkafeiring. 

Teksten veksler mellom en episk framstilling, innskutte bønner og salmer, og avskrifter av «en rekke brev og offentlige dokumenter, som i hovedsak må anses for ekte». Forfatterens intensjon er å vise at Gud beskytter og hjelper den som viser troskap mot Moseloven.

## Referanser


## Eksterne lenker
* 
* fulltekst hos Bibel.no
Sevat Sataøen

**Sevat Sataøen** (født 14. april 1892, død 29. juni 1962) var en norsk spelemann fra Ål i Hallingdal.

Sevat Sataøen ble lært opp av spelemennene Ola A. Strand, Ola Dekko og Myreguten fra Ål, og Tor Grimsgard fra Nes. Ved siden av Olav Sataslåtten regnes han som den fremste spelemannen i Ål, enn si i Hallingdal i sin generasjon. 

Sevat livnærte seg som urmaker i Ål, og var også en dyktig skytter. Han var formbevisst, og svært nøye på at elevene hans skulle lære seg slåttene riktig. Han pleide å gi elevene sine en svenneprøve, og mestret de den, godtok han dem og tok dem i lære. Han ble regnet som en streng læremester og en god dansespelemann.

Slåttene etter ham er svært faste i formen. Han hadde en utbrodert forsiringsteknikk det kan være vanskelig å gjengi, og ofte ganske vanskelige kast med buen, noe få i dag gjør ham etter. 

De som nok lærte mest av ham, er Kristian Øvrevollseie og senere Magne Myhren. 

## Referanser
Galil

**Galil** er et israelsk automatgevær fra IMI.

Geværet er utviklet videre fra AK-47 men bruker 5,56 x 45 mm NATO ammunisjon.

Galil ble utviklet i 1972 og ble basert på det finske automatvåpenet Rk 62 som igjen er basert på AK-47. Det ble senere eksportert til Colombia (som produserer dem på lisens), Estland og Filippinene. Galil har også vært inspirasjonskilde til den sørafrikanske riflen R4. Galils hovedproblem er vekten, den veier ifra 3,75 kg.

## Eksterne lenker
*
LSK

**LSK** er i norsk dagligtale vanlig brukt for Lillestrøm Sportsklubb, men har flere betydninger:
* LSK Kvinner Fotballklubb, en fotballklubb, tidligere kjent som Setskog/Høland og Team Strømmen.
** LSK–Hallen, en innendørs fotballhall på Kjeller, med kunstgress.

* Lambertseter Skøyteklubb skøyteklubb fra bydelen Nordstrand, Oslo.
* Lambertseter Svømmeklubb (stiftet 1965), svømmeklubb fra bydelen Nordstrand, Oslo.
* Leangen Skøyteklubb skøyteklubb fra Trondheim.
* Lilleborg Sportsklubb (stiftet 1926), fra Torshov i Oslo
* Lillehammer Skiklub (stiftet 1883), skiklubb fra Lillehammer, Oppland.
* Lillehammer Skøiteklubb (1896–2006), tidligere skøyteklubb fra Lillehammer, Oppland.
* Ljungskile Sportklubb (stiftet 1926), sportsklubb i Uddevalla, Sverige.
* Lørenskog Skiklubb, Lørenskog kommunes eldste idrettsklubb.

* Luftforsvarets skolesenter Kjevik
* ICAO-flyselskapskode for Aurela (Litauen).
Tarkjell Våkråk

**Tarkjell Våkråk** (død 1694) var en spelemann fra Nore i Numedal.

Tarkjell Våkråk var sønnesønn av lagrettemannen Tarkjell Ro, og mest husket fordi han skulle dømmes for drap på en gårdsgutt i 1693. Før han kom så langt, var han bedt om å spille i bryllup i Villand, Hovet i Hol. Her kom han i trette med en Per Hermansson, som stakk ham ned mens han spilte til maten. Han døde av blodtap samme dag. 

Tarkjell Våkråk regnes som den første navngitte fele-spelemann i Numedal. Det er ingen opplysninger om hva slags fele han kan ha brukt. Det hevdes at han kan ha fått instrumentet gjennom kontakt med gruvesamfunnet på Kongsberg.
Det liguriske hav

**Det liguriske hav**, eller **Liguriahavet** (italiensk: *mar Ligure*; fransk: *mer Ligure* eller *mer Ligurienne*), er navnet på den delen av Middelhavet som ligger mellom Korsika og kysten av det italienske landskapet Liguria og Toscana. Det vil si området omkring Genova. Den nordligste, kystnære delen av Liguriahavet kalles Genovabukta. Øst for Korsika går Liguriahavet over i Det tyrrenske hav. Havet er antagelig oppkalt etter ligurere, et folkeslag i oldtiden som også ga navn til den italienske regionen Liguria.

## Geografi
Havet grenser mot Italia så langt som landet grenser til Frankrike, og med den franske øya Korsika. I øst grenser havet mot Det tyrrenske hav, mens det i vest grenser til selve Middelhavet. Genova er den fremste byen i området. Kysten i nordvest er kjent for sin naturskjønnhet og gode klima.

Genovabukta er havets nordligste del. Havet mottar vann fra elven Arno i øst og fra mange andre elver som har sin opprinnelse i den italienske fjellkjeden Apenninene. Havnene i Genova, La Spezia, og Livorno er kjent for sin steinet og berglendte kyst med mange klipper. Liguriahavet er på sitt dypeste 2850 meter, nordvest for Korsika.

## Skipbrudd
Plinius den eldre (23-79) definerte den franske vinden kalt *Circius* som den vinden som blåste fra Narbonne ved sørkysten av Frankrike og over Det liguriske hav til Ostia, havnen ved munningen av elven Tiber. Å navigere med disse forutsigbare vinder var lettere her enn andre steder. Likevel har det i århundrenes løp har det vært flere skipbrudd i Det liguriske hav. I 2014 ble det avdekket et vrak som er datert til 100-tallet f.Kr. på 500 meters dyp. Skipet, som er døpt «Dedalus 21», er 15 meter langt og har bevart mange gjenstander, blant annet hundrevis av amforaer. Skipsvraket er betraktet som bevis på den blomstrende maritime handelen i dette havet mellom dagens land Frankrike, Spania og Italia. Roma importerte vin, fisk og andre varer fra disse områdene.

## Bilder

Marina di massa, veduta 02.JPG|Massa
Livorno-Fortezzanuova3.JPG|Livorno
Corse-04628-Macinaggio-baie.jpg|Rogliano
Pietracorbara Marine.jpg|Pietracorbara
Trota Caput.JPG|Portovenere
Drop the Gulf.JPG|Palmaria
Panorama di La Spezia 08.jpg|La Spezia
Vernazza view 2.jpg|Vernazza
Corniglia FB02.JPG|Corniglia
Monterosso al Mare-panorama-convento dei cappuccini2-flickr.jpg|Monterosso al Mare
Liguria 5Terre3 tango7174.jpg|Riomaggiore
Italy.Cinque.Terre.Manarola.2.jpg|Manarola
Sori-panorama8.JPG|Sori
Porto Genova 0038.JPG|Genova
Fortezza del Priamar dalle alture Savonesi.JPG|Savona
Ceriale DSCF4261.JPG|Ceriale
Alassio from Capo Mele.jpg|Alassio
Laigueglia05.jpg|Laigueglia
Imperia Porto Maurizio BMK.jpg|Imperia
San Remo Harbour in May 2008.JPG|Sanremo
La piana di latte.jpg|Ventimiglia
Cannes France.jpg|Cannes
MonacoLibreDeDroits.jpg|Monaco
Saint Tropez Eglise.jpg|Saint-Tropez
Antibesbordmer.JPG|Antibes


## Referanser


## Eksterne lenker
*
Wilhelm Sorteberg

**Wilhelm Sorteberg** (1839 - 1912) var en norsk spelemann fra Krødsherad i Buskerud.

Sorteberg lærte først og fremst tradisjonen sin av eldre spelemenn i samme bygd, men kom til å utveksle mange slåtter med spelemannen Gudbrand Skjellerud fra Nes. Han drev skyss-stasjon ved Krøderen og kom til å ta imot mange spelemenn som var på gjennomreise fra Kongsberg til Drammen. 

I 1860-årene gikk en pietistisk vekkelse over midtre Buskerud, satt i gang av Kari Heie eller Vis-Kari fra Flå. Mange spelemenn la felene sine bort etter at hun hadde prekt om spel og fortapelse for dem. Sorteberg spilte ikke fele på 20 år etter det. Han begynte på nytt etter 1890, og begynte å dra på Kappleiker, noe som hadde vokst fram i mellomtiden. Santidig begynte han å legge seg etter det store spelet fra Øst-Telemark, og lærte seg nye slåtter av Torkjell Haugerud og andre spelemenn fra den kanten. Han la også om takta, slik at det kom en ny telemarksrytme inn i kryllingspelet. Dette førte til at han nok glemte mange av de opprinnelige stedsegne kryllingslåttene. Truls Ørpen som gikk i lære hos Wilhelm Sorteberg i disse åra, mente at de nye impulsene forløste ham som kunstner. Samtidig mente Ørpen at det var et "skaeverk" at Sortebergen samtidig glemte bort mange av de gamle slåttene han hadde kunnet før.

Wilhelm Sorteberg var en kjempekar og svært sterk. Han spilte med "varm og djup klang i fela", fortalte Ørpen senere. Han døde noen få dager før Ola Mosafinn i 1912.
Kjevik flystasjon

**Kjevik flystasjon** er en tidligere flystasjon, beliggende på Kjevik, ved Kristiansand.  

I januar 2026 ble basen overført fra Luftforsvaret til Heimevernet ved Agder Heimevernsdistrikt 07.

I løpet av sommeren 2026 skal Forsvarets befalsskole være flyttet til basen fra Sessvollmoen.

## Historie
Under andre verdenskrig ble Kjevik utbygd som militær flyplass av tyske styrker. I 1946 ble Flyvåpenets flytekniske utdanning flyttet fra Kjeller til Kjevik, og undervisningen startet 8. februar samme år. Rundt 300 lærere og elever fulgte med flyttingen, og de første årene foregikk undervisningen under enkle forhold i tidligere tyskerbrakker. I 1954 gikk deler av skolens flypark tapt da taket på Hangar II raste sammen etter kraftig snøfall. I 1999 ble Luftforsvarets skolesenter Kjevik etablert, og i 2002 ble Luftforsvarets befalskole samlet på Kjevik. I 2016 ble det anslått at om lag 70 000 elever har blitt utdannet ved Kjevik siden 1946.

## Avdelinger
Følgende avdelinger er representert ved basen:

* Forsvarets personell- og vernepliktssenter
* Forsvarsbygg
* Forsvarets sanitet 
* Forsvarets logistikkorganisasjon Forsyning
* Heimevernet

### Luftforsvarets skolesenter
Deler av Luftforsvarets skolesenter var tidligere lokalisert på Kjevik, men vil flytte til Værnes garnison innen sommeren 2027.
## Referanser
Deadwood (Sør-Dakota)

**Deadwood** er en by i Sør-Dakota i USA som ble anlagt under gullrushet på 1870-tallet. I 2000 hadde byen  innbyggere. Wild Bill Hickok døde i Deadwood i 1876. Byen var da en del av territoriet Dakota.

## Referanser


## Eksterne lenker
*
John Prescott

**John Leslie Prescott**, baron Prescott, (1938–2024) var en britisk politiker (Labour).

Prescott var internt i Labour sett på som en megler mellom Tony Blair og Gordon Brown. 

Han representerte Hull East i parlamentet fra 1970 til 2010, var Storbritannias visestatsminister fra 1997 til 2007 og First Secretary of State fra 2001 til 2007. Han var nestleder i partiet fra han tapte ledervalget i 1994 fram til 2007, samtidig med at Blair trakk seg som statsminister.

## Liv og virke
### Bakgrunn
John Prescott ble født i Prestatyn i  Wales; faren var signalmann i jernbanen. John vokste opp i Brinsworth i Yorkshire og i Upton-by-Chester.

Han arbeidet til sjøs som fraktmester på handelsskip innen Cunard Line, og var aktiv i fagforeningsarbeid, og regnes som representant for arbeiderklassen i New Labour. 

Prescotts tid i handelsflåten inkluderte et cruise fra England til New Zealand i 1957. Blant passasjerene var en tidligere statsminister, Anthony Eden, som kom seg til hektene etter at han hadde trukket seg etter Suezkrisen. Prescott beskrev angivelig Eden som en «ekte gentleman». Bortsett fra å se til og betjene Eden, som holdt seg i sin kahytt store deler av tiden, vant Prescott også flere boksekonkurranser om bord, der Eden overrakte premiene.

Prescott fikk sin hæyere utdannelse fra Ruskin College og senere fra University of Hull.

### Politiker
Prescott slo til en gårdbruker under valgkampen i 2001 etter at han selv hadde blitt truffet av et egg. 

På høyden av sin karriere ble Prescott kalt av tabloidene «Two Jags», etter de to tjenestebilene av merket Jaguar som han skal ha hatt samtidig.  

I 2010 ble Prescott utnevnt til «life peer» og adlet med tittelen baron. I november 2012 var han Labours kandidat til å bli den første Police and Crime Commissioner for Humberside, der han tapte for den konservative kandidaten. I juli 2013 sa han opp sitt medlemskap i Det kongelige råd grunnet misnøye med forsinkelse av nye pressereguleringer.

Den 21. februar 2015 ble det meldt at John Prescott atter skulle inn i toppolitikken, som rådgiver til Labour-lederen Ed Miliband. Det skulle vise seg å bli kortvartig, for Labour tapte de fort forestående valgene.

I juli 2016 skrev Prescott i kommantrar for boulevardavisen Sunday Mirror at han, når han skuet tilbake, angret veldig på at han gikk med på britisk deltakelse i Irak-krigen i 2003. Invasjonen av amerikanske tropper og britiske tropper på den tiden var ulovlig, mente han; medlemmene av Tony Blairs regjeringskabinett mottok ikke nok dokumenter til å kunne ta denne avgjørelsen. 

I juni 2019 fikk Prescott hjerneslag.

Den 20. november 2024 døde John Prescott i en alder av 86 år.

## Referanser


## Eksterne lenker
* 
* 
*
Kretahavet

**Kretahavet** (gresk: Κρητικό Πέλαγος – Kritiko Pelagos) er havområdet mellom den greske øya Kreta og Kykladene. Kretahavet er den sørligste og dypeste delen av Egeerhavet.

## Referanser
Kommandolinje

En **kommandolinje** (også kjent som **CLI**, fra engelsk *command line interface*) er et brukergrensesnitt hvor brukeren kommuniserer med et dataprogram eller operativsystem ved å skrive kommandoer på et tastatur, og få tilbakemeldinger i form av tekst på en skjerm.

Ved bruk av kommandolinje ligger grensesnittet mellom menneske og maskin nærmere maskinen enn ved bruk av grafiske brukergrensesnitt. Dette oppleves ofte som tungvint for uerfarne brukere, men gir større uttrykkskraft enn ved å peke og klikke med musen. Avanserte brukere foretrekker derfor å bruke kommandolinjen i sammenhenger hvor grafisk brukergrensesnitt virker hemmende.

Det finnes flere populære kommandolinje-grensesnitt eller skall for Unix som gir muligheter for avansert bruk. Windows kommer med en annen form for kommandolinje, som blant annet kan startes ved å skrive `[[COMMAND.COM]]` eller `[[CMD.EXE]]` (sistevnte kun for NT) i kjør-boksen. Mange kjenner også til kommandolinjer i forskjellige typer DOS. De aller fleste operativsystemer har en kommandolinje. Dette gjelder også operativsystemer som har grafiske brukergrensesnitt. Et unntak er blant annet Apples Mac OS 9 og tidligere.
National Bowl

**National Bowl** er en konsertarena med 65&nbsp;000 plasser i Milton Keynes i England. Den ligger i et tidligere leirtak som ble fylt igjen og hevet. 

Arenaen åpnet i 1979, med Desmond Dekker og Geno Washington som de første som opptrådte der. Den fikk sitt nåværende navn i 1992, da Sony/Pace kjøpte den og konstruerte en ny scene. På grunn av lav fortjeneste trakk de seg ut i 1996, og i 2000 ble arenaen kjøpt av English Partnerships. Den blir pr. 2006 leid ut til Live Nation UK og Gaming International. 

Det er planer om å øke kapasiteten til 75&nbsp;000, hvilket vil gjøre National Bowl til den fjerde største konsertarenaen i Storbritannia. 
## Eksterne lenker
*
De joniske øyer

**De joniske øyer** (nygresk: Ιόνια νησιά, *Ionia nisia*; gammelgresk: Ἰόνιοι Νῆσοι, *Ionioi Nēsoi*; italiensk: *Isole Ionie*) er en øygruppe i Hellas. Øyene er oppkalt etter Io, prestinnen som Zevs forvandlet til en kvige for å skjule sin utroskap for Hera. Som kvige flyktet Io fra Lilleasia etter å ha blitt stukket av en klegg, og passerte De joniske øyer på svømmeturen til Egypt. Zevs, som hadde forvandlet seg til en okse, svømte derfra med avkommet deres, Europa, til verdensdelen som er oppkalt etter henne.

Tradisjonelt er de kalt «de syv øyer» (på nygresk Eptanisa, Επτάνησα; italiensk Eptaneso), men øygruppen innbefatter mange mindre øyer så vel som de syv hovedøyene. De syv er som følger, fra nord til syd:
* Korfu (Κέρκυρα) 
* Paxos (Παξοί) 
* Lefkada (Λευκάδα) 
* Ithaka (Ιθάκη) 
* Kefallonia (Κεφαλλονιά) 
* Zakynthos (Ζάκυνθος) 
* Kythira (Κύθηρα)

De joniske øyer (med unntak av Kythira, som hører inn under prefekturet Pireus og følgelig distriktet Attika) utgjør et eget distrikt (periferi).

## Forskning
Zakynthos preges redusert grunnvannskvalitet på grunn av forsaltning, store kalksteininnslag og reduksjon av grunnvannsnivået. Kildene til forurensningen skyldes sjøvannsinntrengning på grunn av overforbruk av vann i de kystnære områdene, gjødsel fra landbruket, deponering av ubehandlet avfall og en mangelfull håndtering av kloakk. Dessuten har man sett en kvalitetsreduksjon av overflatevannet som i hovedsak skyldes ukontrollerbare utslipp av ubehandlet avfall fra olivenpressene. I den forbindelse er det etablert et gresk-norsk samarbeid knyttet til vann- og avfallsproblematikken. Samarbeidet kalles Forskningsparken Zakynthos, og formålet er å legge til rette for forskning, undervisning og formidling av kunnskap om vann og biologisk avfall på øya. Partnere i dette samarbeidet er Universitetet for miljø- og biovitenskap (UMB), Τεχνολογικό Εκπαιδευτικό Ίδρυμα Ιονίων Νήσων (Teknologiske utdannelsesinstitutt for De joniske øyer, TEI), greske myndigheter og næringsliv.

Science Park Zakynthos er fysisk lokalisert på den økologiske gården Therianos Family Farm /Therianos Villas på Zakynthos, hvor det skal installeres et teknologisk demonstrasjonsfelt for kildeseparering innen vann og avløp til bruk i undervisning, forskning og formidling innen bærekraftig infrastruktur og separasjonsteknikk.

## Referanser


## Eksterne lenker
* 
* Science Park Zakynthos – Norsk-gresk forskningssamarbeid på Zakynthos
Milton Keynes Museum

**Milton Keynes Museum** er lokalmuseet for Milton Keynes i England. Det dekker historien til både den nye byen og de eldre byene og landsbyene som er innlemmet i den. Museet ligger i Wolverton

Museet ble åpnet i 1973, med en samling av gjenstander fra gårder og fabrikker som forsvant under utviklingen av Milton Keynes. Man fant lokaler på Stacey Hill Farm, og museet hadde frem til 1989 navn etter denne gården. Samlingen vokste, og i 1989 bestemte man seg for å endre navnet til det nåværende. 

1. januar 1996 ble to bevaringsverdige bygninger som tilhørte museet ødelagt av brann. Mange gjenstander som befant seg i dem gikk også tapt. Det ble gjenreist kopier av bygningene i løpet av 1997.

Museet drives av en stiftelse, og eies av distriktsmyndighetene. 

## Eksterne lenker
*
Otrantostredet

**Otrantostredet** forbinder Adriaterhavet med Joniske hav, og har fått sitt navn etter den italienske byen Otranto.
Genovabukten

**Genovabukten** (italiensk *Golfo di Genova*) er navnet på bukten som ligger i den nordlige delen av Det liguriske hav. Bukten er 125 km lang og strekker seg mellom de italienske byene Imperia i vest og La Spezia i sørøst. Bukten har fått navn etter buktens største by, Genova.

## Eksterne lenker
*
Andrej Volokitin

**Andrej Aleksandrovitsj Volokitin**, ukrainsk **Андрій Олександрович Волокітін** – **Andrij Oleksandrovytsj Volokitin**(født 18. juni 1986) er en ukrainsk sjakkspiller. 

Han ble verdensmester for spillere under 12 år i 1998, og fikk stormestertittelen i 2001, da han var 15 år gammel. I 2004 kom han inn på FIDEs liste over verdens 100 fremste spillere, og ble ukrainsk mester i 2004.  

## Eksterne lenker
* 
* 20 kritiske stillinger fra Volokitins partier
Epitaksi

**Epitaksi** er en spesialisert teknikk for å produsere tynne filmer. Epitaksi (av gresk «epi» «lik» og «taxis» «på ordnet måte») beskriver ordnet vekst av en krystall på et substrat. Når vekstmaterialet er det samme som substratet kalles det homoepitaksi, når de er forskjellige kalles det heteroepitaksi.

Epitaksi er viktig i materialteknologi, halvlederteknologi og nanoteknologi siden det er mulig å lage filmer av svært høy kvalitet, dvs. noen få atomlag tykke og med få krystalldefekter.
Schaliach

**Schaliach** var et norsk melodisk death metal-band. Tekstene deres omhandler kristendom.

## Historie
Schaliach ble opprettet som et sideprosjekt med Ole Børud fra Extol og Peter Dalbakk, som senere ble medlem av Black-Metalbandet Vardøger. De gav ut kun en plate, Sonrise, i 1996 med Petroleum Records. Plata ble senere gitt ut i en remastered-utgave med Momentum Scandinavia. Denne versjonen kom med et ekstra spor, Purple Filter. Schaliach sin musikk på Sonrise er en kombinasjon av progressiv melodiøs death metal og doom metal.

## Siste medlemmer
*Ole Børud – gitar, bass og trommer
*Peter Dalbakk – gitar og vokalist

## Diskografi
**[[Northern Lights]]* (Split album, 1996)
**[[Sonrise]]* (Studioalbum, 1996)
**In The Shadows Of Death* (Samlealbum, 2000) – Endtime Productions. Schaliach bidro her med et spor.
**Sonrise* (Remastered, 2005)

## Eksterne lenker
* 
*
Gabèsbukten

**Gabèsbukten**, eller **Lille Syrte** (arabisk: خليج قابس), er en bukt ved det afrikanske landet Tunisias østkyst i Middelhavet. Bukten er 100 km lang, med Kerkennaøyene i nordøst og øya Djerba i sørøst. Gabèsbukten har fått sitt navn etter den tunisiske byen Gabès.

## Eksterne lenker
*
Tilbud og etterspørsel

**Tilbud og etterspørsel** beskriver innen økonomifaget forholdet mellom potensielle selgere og kjøpere av et økonomisk gode i et marked med fullkommen konkurranse. Teorien om prisdannelsen i markeder er en sentral del av mikroøkonomisk teori.

Klassiske økonomer som Adam Smith beskriver tilbud og etterspørsel som avgjørende for markedsprisen til en vare, mens varens reelle verdi (naturlige pris) er bestemt av produksjonskostnadene.

Marginalistiske økonomer som Stanley Jevons så på nytteverdien som avgjørende for varens verdi, og mente at denne lot seg fastslå gjennom å finne likevektsprisen når tilbud og etterspørsel var i balanse.

Alfred Marshall forente disse perspektivene i nyklassisk økonomi, som et forsøk på å forklare og forutse forandringer i prisdannelsen i markedsøkonomien. Her bestemmer tilbud og etterspørsel den kortsiktige prisdannelsen, mens produksjonskostnaden bestemmer den langsiktige prisdannelsen. 

## Se også
* Tilbud
* Tilbudskurve
* Etterspørsel
* Etterspørselskurve
* Produksjon
* Grensekostnad
* Alternativ kostnad
* Pris (økonomi)
Sidrabukten

**Sidrabukta** (arabisk: *خليج السدرة*‎‎, *Khalij as-Sidra*), også kjent som **Sirtegulfen** (arabisk: *خليج سرت*‎‎, *Khalij Surt*), er en bukt utenfor Libyas kyst. Navnet *Sirte* kommer av det greske ordet for sandbanke.

Bukta er også historisk kjent som **Store Syrte** (latin: *Syrtis Major*; gresk: *Σύρτις μεγάλη*), dette som motstykke til Lille Syrte (*Syrtis Minor*), ved Tunisia.

Bukta måler 439 kilometer fra Boreum-odden (dagens Ras Teyonas) på østsiden, til Cephalae-odden (dagens Ras Kasr Hamet) i vest. Buktas største utbredelse inn i landet er 177 kilometer, og totalt dekker gulfen et område på  kvadratkilometer.

## Historie
Bukta nevnes i antikke kilder, blant annet i Apostlenes gjerninger i Det nye testamente.

Under andre verdenskrig ble det utkjempet to sjøslag i Sidrabukten mellom den italienske marinen og britiske marinen: det første slaget ved Sirte fant sted 17. desember 1941, og det andre 22. mars 1942.

## Referanser


## Eksterne lenker
*
John Robert Mjåland

**John Robert Mjåland** (født 1977) er en norsk musiker. Han er bassist i de kristne metalbandene Extol, Ganglión, Lengsel og Espe. 

## Diskografi
### Lengsel
* 2000 *Solace*
* 2006 The Kiss, The Hope

## Referanser
Tor Magne Glidje

**Tor Magne Glidje** (født 1977) er gitarist fra Birkeland i Aust-Agder i Extol (2000-2007), Ganglion og Lengsel, hvor han også er vokalist. Han blir regnet som en av grunleggerne til bandet Benea Reach og av bandet Mantric. Mantric slapp platen *The Descent* i april 2010 på Prosthetic Records. Tor Magne er gift med Henriette (Akerholdt) som har trommet for Umbrella og The Loch Ness Mouse.

## Diskografi
### Lengsel
* 2000 *Solace*
* 2006 *The Kiss, The Hope*

### Extol
* 2000  *Undeceived*
* 2005  *The Blueprint Dives* (nominert til Spellemannprisen)

### Ganglion
* 2003 *The Stripped EP*

### Mantric
* 2010 *[[The Descent]]*
## Referanser
Ole Halvard Sveen

**Ole Halvard Sveen** (født 1977) er en norsk låtskriver sanger, gitarist og trommeslager. Han har spilt i mange band, blant annet Finnegans Wake, Extol og Ganglion, hvor han spiller gitar, samt at han spiller trommer i Lengsel og Happy Dagger. Nå aktiv som vokalist, gitarist og låtskriver i Mantric, og sammen med sin bror Håkon Audun i Tims Familytree, der han spiller mange forskjellige akustiske instrumenter. Høsten 2017 startet han så sitt soloprosjekt Bolivar, og utgav blant annet julesangen "Wishlist (all I want for Christmas is the truth)", som han også lagde musikkvideo til, sammen med sine fire barn. I juni 2018 slapp han sin første offisielle singel under navnet Bolivar, "Time for life (note to self)".

## Diskografi

### Lengsel
* 2000 *[[Solace]]* – trommer, synth, akustisk gitar og koring 
* 2006 *The Kiss, The Hope* – trommer, trekkspill, vokal og synth

### Extol
* 2005  *[[The Blueprint Dives]]*

### Tim's familytree
* 2008  – Dancing leaves – trommer, mandolin, kontrabass, banjo, melodica, koring, perkusjon

### Happy Dagger
* 2009 Songs of Shame – trommer, mandolin, bvg
* 2010 Bittarheden – mandolin, trekkspill

### MANTRIC
* 2010 The Descent – vokal, gitar, mandolin, trekkspill, fiolin, synth
* 2015 Die Old - ep - trommer, gitar, vokal, mandolin, piano
* 2015 Sin - trommer, gitar, vokal, synth, banjo

**BOLIVAR**

- 2018 Time for life - singel - vokal, trommer, gitarer, melodica, piano, banjo, mandolin og perkusjon.

## Referanser
Stig Johansen (ishockeyspiller)

**Stig «Myggen» Johansen** (født 1970) er en tidligere ishockeyspiller som spilte for VIF i elitedivisjonen, også 1989–1991 1997–1998 i Storhamar, Stjernen og Frisk Asker.
 
Han har hatt 230 A-lagskamper for VIF i sin aktive periode og spilte på herrelandslaget sesongen 1995/96. Myggen var med på lagene som tok NM-gullet i 1987, 1988, 1992 og 1993. I etterkant har han vært en del av trenerteamet hos VIF.

Hans karriere ble hemmet av en mystisk nakkeskade, men han presterte meget bra da Storhamar tok sjansen på å skrive kontrakt med ham i 97/98-sesongen, i det som ble hans andre opphold i Hamar-klubben. I 1998 spilte han for Stjernen.

Den 9. juni 2006 ble Myggen ansatt som leder for *bredden* hos VIF.

Myggen er lillebror til tidligere ishockeyspiller Tom Johansen og lillebror til Nina Johansen.
Stig Johansen

**Stig Johansen** kan vise til:

* Stig Johansen (fotballspiller) (født 1972), fotballspiller, blant annet i Southampton FC, Helsingborg og Bodø/Glimt
* Stig Johansen (ishockeyspiller) (født 1970), ishockeyspiller i Vålerenga
Veneziabukten

**Veneziabukten** (italiensk: Golfo di Venezia) er en bukt nordvest i Adriaterhavet, mellom den kroatiske halvøyen Istria og elvedeltaet til den italienske elven Po. Flere elver renner ut i bukten, blant annet Tagliamento og Piave.

Innerst i bukten ligger Venezialagunen og byen Venezia.

## Eksterne lenker
*
David Husvik

**David Schwartz Husvik** (født 1977) er en norsk trommeslager som har spilt i metallbandene Extol, Absurd², Twisted Into Form og Insection samt Aperture, et jazz og akustisk rockeprosjekt. Husvik var med på å starte Pirates N' Thieves i 2007.
## Referanser


## Eksterne lenker
*
Triestebukten

**Triestebukten** (italiensk: *Golfo di Trieste*, slovensk: *Tržaški zaliv*, kroatisk: *Tršćanski zaljev*) er en bukt nordøst i Adriaterhavet, og er en del av Veneziabukten. Bukten avgrenses av den italienske øyen Grado i vest, via byene Trieste (Italia), Koper og Piran (Slovenia) til Savudrija i Kroatia.

Bukten har fått sitt navn etter den italienske byen Trieste.

## Eksterne lenker
*
Tiriltunge

**Tiriltunge** (*Lotus corniculatus*) er en flerårig urt i erteblomstfamilien. Den er kommuneblomst i Fredrikstad kommune og tidligere Vågsøy kommune.

Tiriltunga har en nedliggende til oppstigende vekstform, og blir 5–20&nbsp;cm høy, men stengelen kan bli 50&nbsp;cm lang hvis den blir holdt oppe av andre vekster. Bladene er spredte og trekoblete, og har en eggformet utseende med en spiss tupp. Begge sider er glatte med en gressgrønn farge.

Blomstene har en gul farge, men som regel med et anstrøk av oransje eller rødt. De 3-7 blomstene er samlet sammen i skjermer på hodet av stengelen. Tiriltunga blomstrer fra juni til august. Etter bestøvning og avblomstring vokser fruktlegemene ut. Disse kalles belger, og det er i de frøene sitter. Belgene er i begynnelsen grønne, men går over til en mer rødlig tone og er brune når frøene er helt modne. Belgene spretter fra hverandre og vrir seg slik at frøene spretter langt bort. Belgen som er igjen har vridd seg rundt sin egen akse og ser ut som noen antilopehorn. Det er mest sannsynlig at tiriltunga har fått sitt vitenskapelige navn på grunn av hornene. *Corniculatus* betyr små horn.

Tiriltunga lever i symbiose med en bestemt bakterieart, *Rhizobium leguminosarum*, som vokser i ertestore knoller på rotsystemet. Denne bakterien har evnen til å binde opp nitrogen fra lufta, og nitrogenet er til nytte for tiriltunga. Til gjengjeld får bakterien vann og mineralnæring.

Arten hører hjemme i Europa, Nord-Afrika og i tempererte områder i Asia. I Norge er den vanlig til Troms, men sjelden nordenfor. Tiriltunga vokser fortrinnsvis i næringsfattig jord, på solåpne lokaliteter som heier, veikanter, skrenter og enger.

Tiriltunga har hatt flere bruksmål i gamle tider. Blant annet i folkemedisinen ble tiriltunga tørket og enten lagt på brennevin eller brukt i te, denne brennevinen og teen ble brukt som magemedisin. Rota har blitt brukt som et blodrensende middel. Dessuten ble tiriltunga lagt rundt jurene på kyrne for det var bra mot jurbetennelse. Planten skal også gi en meget pen gul farge ved farging av garn.

## Referanser


## Eksterne lenker
* 
* Høgskulen i Volda
Stormaskin

**Stormaskin** er en kategori av datamaskin som beskriver datamaskiner konstruert med visse kjennetegn. 

Det viktigste kjennetegnet på en stormaskin som skiller det fra andre maskiner blir ofte regnet for å være graden av prosessor-avlastning av I/O-operasjoner; stormaskiner er optimalisert for transaksjonsbehandling, med kraftige, selvstendige kontrollere (ofte kalt "kanaler") for disker ol. 

*Stormaskin* som begrep stammer fra 1960-tallet, da to forskjellige designfilosofier var i tydelig utvikling - mellom mer transaksjonsorienterte systemer og mindre, mer interaktive systemer som etterhvert fikk navnet minimaskiner. 

En bruker eller programmerer var nesten aldri i direkte kontakt med en stormaskin. Vanligvis var det en luke ved maskinrommet der operatører tok imot data og programmer på hullkort eller magnetbånd, og gav tilbake resultatene, printet ut på listepapir. 

Etterhvert som interaktiv databruk ble vanlig, ble det også laget transaksjonsorienterte terminaler. Den svært vanlige IBM 3270-terminalen fungerte i praksis ved å motta skjemaer fra den sentrale datamaskinen, og returnere det brukeren fylte inn - en mekanisme svært lik HTML-skjemaer.

Det er fordeler og ulemper ved å dele en sentral maskin. Fordelene er blant andre administrative og driftsmessige. Det er også enklere å sikre maskinen og lageret fysisk enn hvis data og maskiner er spredt, for eksempel i et kontorlandskap.
Jørn Jamtfall

**Jørn Jamtfall** (født 24. juli 1966) er en norsk fotballtrener og tidligere fotballspiller som er logistikkansvarlig for .

Han var førstekeeper for  fra 1995 til 1999, og spilte én A-landskamp.

Da han var yngre spilte han blant annet for klubbene National og Strindheim, mens han på tampen av fotballkarrieren hadde et kort opphold i Sogndal.

Han er far til den tidligere Rosenborgspilleren Michael Kleppe Jamtfall, og Cecilie Kleppe Jamtfall.

Jørn Jamtfalls moderklubb var HIL/Fevåg.

## Referanser


## Eksterne lenker
* 
* 
* 
*  Offisiell statistikk for Rosenborg Ballklub, Jørn Jamtfall
Karimatastredet

**Karimatastredet** er et strede som forbinder Sørkinahavet med Javasjøen, mellom øyene Sumatra og Borneo i Indonesia.

Stredet er 207 km bredt på det smaleste mellom bebodde øyer, målt sørøst fra Borneo til øya Belitung utenfor Sumatra.

## Eksterne lenker
*
Frankenstein Sings

***Frankenstein Sings*** er en film fra 1995 hvor blant annet «Dr. Frankenstein» fra romanen *[[Frankenstein]]* av Mary Shelley opptrer, i tillegg til «Grev Dracula» og Elvis. Filmen er  regissert av Alec Sokolow og Joel Cohen.

Filmen er også kjent under tittelen *Monster Mash: The Movie*.

## Sammendrag
To tenåringer, Mary og Scott, er på vei hjem fra en Halloween-fest når problemer med bilen deres gjør at de må søke hjelp i det gamle herskapshuset til Victor Frankenstein. Det tenåringene ikke vet er at Dr. Frankenstein ønsker å bruke en menneske-hjerne til hans aller siste kreasjon.

I mellomtiden utvikler Frankensteins assistent, Igor, snart romantiske følelser for Mary. Grev Dracula og hans kone, grevinne Natasha, et par vampyrer, bestemmer seg for å krydre deres livløse ekteskap ved å forsyne seg av blodet til Mary og Scott, men Dracula bestemmer seg i stedet for å ta Mary som hans neste kone.

## Rolleliste

## Se også
*Liste over Frankenstein-filmer

## Eksterne lenker
*
Det joniske hav

**Det joniske hav** (gresk: Ιόνιο Πέλαγος; italiensk: *Mar Ionio*; albansk: *Deti Jon*) er den delen av Middelhavet som ligger mellom Italia, Albania og Hellas. I nord går Det joniske hav over i Adriaterhavet ved Otrantostredet, og i sør avgrenses det mot selve Middelhavet mellom sørspissen av Peloponnes og Sicilias sørspiss.

Alle de større øyene tilhører Hellas. De er kollektivt omtalt som De joniske øyer og de mest betydelige er Korfu, Zakynthos, Kefallinia, Ithaka og Lefkada. Det går ferge mellom Patras og Igoumenitsa i Hellas og Brindisi og Ancona i Italia. Fergene krysset øst og nord for Det joniske hav, og fra Pireus vestover. Kalypsodypet, det dypeste punkt i Middelhavet, 5&nbsp;267 meter, er lokalisert i Det joniske hav ved 36°34′N 21°8′Ø. Havet er også et av de mest seismisk aktive i verden.

## Referanser


## Eksterne lenker
* 
* ''The Ionian-Puglia Network of Ground Meteorological Stations (Real Time Weather Observations)''   (engelsk, italiensk og gresk)
* Preveza Weather Station SV6GMQ - Live Weather Conditions, metereologi (engelsk og gresk)
Makedonia (Hellas)

**Makedonia** (gresk: **Μακεδονία** [makeðo'ni.a] eller *Gresk Makedonia*), er den største og nest mest folkerike regionen i Hellas. Sammen med regionene Thessalia og Trakia blir det ofte uoffisielt kalt Nord-Hellas. 

Området dekker det meste av det gamle kongeriket Makedonia, fødselstedet til Aleksander den store. Navnet har senere vært nyttet om en større del av Balkan bare kalt Makedonia, der Makedonia utgjør 52,4&nbsp;% av arealet og 52,9&nbsp;% av folketallet. Det var en del av Det osmanske riket fram til 1912. I 1913 var det meste av det osmanske området i Europa (inkludert Makedonia) delt mellom de omliggende landene Hellas, Serbia, Bulgaria, Albania og Montenegro.

Selv før etableringen av den moderne greske staten i 1830, ble Makedonia identifisert som en gresk provins, skjønt uten klart definerte geografiske grenser. Ved midten av1800-tallet var navnet blitt befestet uformelt, definert mer som et særegen geografisk framfor politisk region i sørlige Balkan. Ved slutten av Det osmanske riket var det meste av den regionen som kjent som Rumelia (fra tyrkisk: *Rumeli*, «Romernes land») splittet opp ved traktaten i București i 1913 som følge av det osmanske nederlaget i Balkankrigene 1912-1913. Hellas, Serbia, Bulgaria tok kontroll over deler av den makedonske regionen og hvor Hellas tok den største, men hvor en mindre seksjon gikk til Albania. Regionen var en administrativ andel av Hellas fram til den administrative reformen i 1987 hvor denne regionen ble delt i regionene Vest-Makedonia og Sentral-Makedonia og deler av region Øst-Makedonia og Trakia, sistnevnte inneholdt også hele regionen Trakia.

## Historie

*Utdypende artikler: [[Hellas' historie]], [[Oldtidens Makedonia]], [[Kongeriket Makedonia]], [[Aleksander den store]] og [[Makedonia (romersk provins)|Den romersk provins Makedonia]] 

=== Navn ===
Makedonia er et [[gresk]] navn, Μακεδονία, og betyr antagelig «høy», eller «de høye».

==Geografi==

Makedonia dekker et areal på 34&nbsp;231 km²  og utgjør den nordlige delen av det greske fastlandet. Hovdstaden i Makedonia er [[Thessaloniki]]. Makedonia grenser til [[Albania]], [[Nord-Makedonia]] og [[Bulgaria]] i nord, til [[Thraki (Hellas)|Thraki]] i øst, [[Epirus]] i vest og [[Thessalia]] i sør.

==Byer==


== Periferiene og prefekturene ==


Makedonia inndeles i 3 [[Periferier i Hellas|periferier]] som ytterligere inndeles i 13 prefekturer <small>(&#957;&#959;&#956;&#959;&#943;, *nomí*, entall &#957;&#959;&#956;&#972;&#962;, *nomós'') og den autonome klosterstaten  Athos.

De tre makedonske periferiene og deres prefekturer er: 

## Referanser


## Se også
* Oldtidens Makedonia
* Kongeriket Makedonia
* Makedonia (romersk provins)
* Makedonia, dagens greske provins
* Nord-Makedonia